Document ID: 31991R3574

ΚΑΝΟΝΙΣΜΟΣ (ΕΟΚ) αριθ. 3574/91 ΤΗΣ ΕΠΙΤΡΟΠΗΣ της 9ης Δεκεμβρίου 1991 για τροποποίηση του κανονισμού (ΕΟΚ) αριθ. 1481/86 περί καθορισμού των τιμών των νωπών ή διατηρημένων δι' απλής ψύξεως ολοκλήρων σφαγίων αμνών, που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2), και ιδίως το άρθρο 4 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1481/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1681/91 (4), θεσπίζει τους γενικούς κανόνες σχετικά με τον καθορισμό των τιμών των νωπών ή διατηρημένων δι' απλής ψύξεως ολοκλήρων σφαγίων αμνών που διαπιστώνονται στις αντιπροσωπευτικές αγορές της Κοινότητας καθώς και τον πίνακα ορισμένων άλλων ποιοτήτων ολοκλήρων σφαγίων προβάτων εντός της Κοινότητας-
ότι οι διαθέσιμοι αριθμοί όσον αφορά την παραγωγή προβείου κρέατος οδηγούν στην προσαρμογή των συντελεστών που χρησιμοποιούνται για τον υπολογισμό των τιμών των σφαγίων των προβάτων στις αντιπροσωπευτικές αγορές της Κοινότητας-
ότι ο κανονισμός (ΕΟΚ) αριθ. 3246/91 της Επιτροπής (5) επιτρέπει στο Ηνωμένο Βασίλειο να μην χορηγεί πλέον, από την αρχή της περιόδου εμπορίας 1992, τη μεταβλητή πριμοδότηση στη σφαγή των βοοειδών που προβλέπεται στο άρθρο 24 του κανονισμού (ΕΟΚ) αριθ. 3013/89-
ότι θα πρέπει συνεπώς να τροποποιηθεί το σύστημα διαπιστώσεως των τιμών στη Μεγάλη Βρετανία- ότι πρέπει να διαπιστώνονται οι τιμές στις αντιπροσωπευτικές αγορές πωλήσεως με δημοπρασία ζωντανών ζώων στην Αγγλία, στην Ουαλία και στη Σκωτία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1481/86 τροποποιείται ως εξής:
1. Το παράρτημα Ι αντικαθίσταται από το παράρτημα του παρόντος κανονισμού.
2. Στο παράρτημα ΙΙ, το σημείο ΙΑ αντικαθίσταται από το ακόλουθο κείμενο:
"ΙΑ. ΜΕΓΑΛΗ ΒΡΕΤΑΝΙΑ 1. Αντιπροσωπευτικές αγορές:
Αντιπροσωπευτικές αγορές με δημοπρασία στις περιοχές:
- Αγγλίας
- Ουαλίας
- Σκωτίας Συντελεστές σταθμίσεως
Σε κάθε περιοχή, οι διαπιστούμενες τιμές σε κάθε αντιπροσωπευτική αγορά πωλήσεως με δημοπρασία ζωντανών ζώων σταθμίζονται με μεταβλητούς συντελεστές κάθε εβδομάδα, που εκφράζουν τον αριθμό των πωλουμένων αμνών σε κάθε αγορά σε σχέση με το σύνολο της περιφέρειας για όλες τις αγορές του τύπου αυτού. Οι τιμές που καθορίζονται για κάθε περιοχή σταθμίζονται επίσης με συντελεστές, μεταβλητούς κάθε εβδομάδα, που εκφράζουν τον αριθμό των αμνών που πωλούνται σε κάθε περιοχή σε σχέση με το εθνικό σύνολο για όλες τις αγορές του τύπου αυτού. 2. Κατηγορίες:
- New-season lamb
- Old-season lamb Συντελεστές σταθμίσεως
Οι τιμές που διαπιστώνονται για κάθε κατηγορία σταθμίζονται με συντελεστές μεταβλητούς κάθε εβδομάδα, που εκφράζουν τη σχετική σπουδαιότητα του εκτιμωμένου συνολικού βάρους σφαγίου των αμνών κάθε κατηγορίας σε σχέση με το εκτιμώμενο συνολικό βάρος σφαγίου όλων των αμνών που γεννήθηκαν κατά τη διάρκεια της περιόδου των δώδεκα μηνών που προηγούνται της διαθέσεώς των στο εμπόριο."
3. Στο παράρτημα ΙΙΙ, το σημείο ΙΑ αντικαθίσταται από το ακόλουθο κείμενο:
"ΙΑ. ΜΕΓΑΛΗ ΒΡΕΤΑΝΙΑ Lambs: Αμνοί μικρότεροι των δώδεκα μηνών, εκτιμωμένου βάρους σφαγίου που περιλαμβάνεται μεταξύ 12 και 21,5 kg. Όταν οι αμνοί πωλούνται σε παρτίδες, το μετατρεπόμενο μέσο βάρος σφαγίου των αμνών της παρτίδας πρέπει να περιλαμβάνεται μεταξύ αυτών των ορίων βάρους. Ορισμός των κατηγοριών: - New-season lamb: Προβατοειδή που γεννιούνται από την πρώτη Δευτέρα του Ιανουαρίου ενός έτους και διατίθενται στο εμπόριο κατά τη διάρκεια του έτους αυτού, ή γεννιούνται μετά την αρχή του Οκτωβρίου του έτους που προηγείται εκείνου της διαθέσεώς τους στο εμπόριο. - Old-season lamb: Αμνοί που γεννιούνται έως την αρχή Οκτωβρίου του έτους που προηγείται εκείνου της διαθέσεώς τους στο εμπόριο και διατίθενται στο εμπόριο κατά την περίοδο που εκτείνεται από την εβδομάδα που αρχίζει την πρώτη Δευτέρα του Ιουναρίου έως την εβδομάδα που αρχίζει τη δεύτερη Δευτέρα του Μαΐου."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1991.

Labels: 2
17